Skenk – StudentePlein
Skenk geld om ons te help om ons lede te help
Dit het onlangs aan die lig gekom dat die Universiteit Stellenbosch studente dwing om selfs in koshuise slegs Engels te praat. Hierdie toedrag van sake is nie nuut nie, en die US se uitwissing van Afrikaans in klasse en elders het trouens aanleiding gegee tot die stigting van StudentePlein.
StudentePlein is 'n nie-winsgewende voetsoolvlakorganisasie wat deur studente op Stellenbosch begin is, en as 'n onafhanklike organisasie bedryf word.
Ons het lede in 8 fakulteite en in verskeie koshuise en ons bou moderne aanlynhulpbronne, soos elektroniese notastelsels in Afrikaans, sodat die Afrikaanse student in Afrikaans kan studeer by Stellenbosch en in die toekoms ook ander universiteite.
Ons staan ook ons lede by met enige struikelblokke wat hulle ervaar wanneer hulle ook in Afrikaans wil studeer, gesels en leef in 'n hegemoniese Engelse omgewing waar meertaligheid kwyn.
Ons sal egter nie ons lede kan help sonder die ondersteuning van Afrikaanse ouers, Afrikaanse alumni en Afrikaanse besigheid nie. Hier kan jy jou beursie gebruik om werklike studente te ondersteun om werklike vordering te maak om werklik Afrikaans te gebruik, te bevorder en te moderniseer.